cyanic-selkie/wikianc huggingface dataset:
भरत शमशेर जङ्गबहादुर राणा
२०१५ को आम निर्वाचन
निर्वाचन पछि नेपाली कांग्रेस पहिलो पार्टी बनेको थियो भने गोरखा परिषद सदनमा प्रतिपक्षी दलको रुपमा थियो। राणा प्रमुख प्रतिपक्षी दलको नेताको रुपमा पहिलो संसदमा थिए।
२०१७ को घटना
२०१७ मा, राजा महेन्द्रको २०१७ पुष १ को शाही कदममा गिरफ्तार गरिएको थियो, तर उनले राजाको समर्थन गरेपछि अर्को वर्ष रिहा गरियो। उनले धेरै बङ्गाली चलचित्र पनि निर्माण गरेका थिए। उनले सत्यजित रेको बहुप्रशंसित चलचित्र सीमावाद पनि निर्माण गरेका थिए।
मृत्यु
राणाको १० अगस्त २०१८ मा कोलकातामा मृत्यु भयो।
दलजित शाह
दलजित शाह गोर्खा राज्यका राजकुमार थिए। उनी राजा नरभुपाल शाहका पाँच भाइ छोरा मध्ये कान्छा छोर थिए। पृथ्वीनारायण शाहले आफ्नो पाँच भाइलाई पाँच पाण्डव भन्ने गर्थे। उनी आफ्ना दाइ राजा पृथ्वीनारायण शाहको नेतृत्वमा भएको नेपाल एकीकरण मा सक्रिय थिए।
उनी चौतारिया र कााजी भएका थिए। उनले पलाञ्चोकको लडाइँ, कीर्तिपुरको लडाइ, काभ्रे र मकवानपुरको लडाइँको नेतृत्व गरेका थिए।.
राजा पृथ्वीनारायण शाहको मृत्यु पछि राजा भएका प्रतापसिंह शाहले दलजित शाह र बहादुर शाहलाई आफूलाई हटाएर बहादुर शाहलाई नेपालको राजा बनाउने षड्यन्त्र गरेको आरोप लगाएर दलजित शाह र बहादुर शाह नुवाकोटमा थुनिएका थिए ।
आँखी झ्याल
नेवार समुदाय आफ्नै मौलिक कला संस्कृतिहरूमा प्रख्यात मानिन्छन् । त्यस्तैमा नेवार समुदायले परम्परागत रूपमा आफ्नो घर बनाउँदा विशेष प्रकारको आँखी झ्यालको प्रयोग गर्ने गर्छन् । आँखी झ्यालमा बुट्टाहरूको प्रयोग गरिएको हुन्छ जसका कारण यसलाई निकै सुन्दर तथा कलात्मक बनाएको हुन्छ । भक्तपुरको तचपाल टोलमा अवस्थीत मयुर झ्याल विश्व सम्पदा सुचीमा रहेको आँखी झ्याल हो ।
कोपेन हावापानी वर्गीकरण
कोपेन हावापानी वर्गीकरण सबैभन्दा व्यापक रूपमा प्रयोग हुने हावापानी वर्गीकरण प्रणाली मध्ये एक हो। यो पहिलो पटक सन् १८८४ मा जर्मन-रूसी मौसमविद् व्लादिमिर कोपेन द्वारा प्रकाशित गरिएको थियो। पछि, जर्मन मौसमविद् रुडोल्फ गेइगरले वर्गीकरण प्रणालीमा केही परिवर्तनहरू ल्याए, जसलाई कहिलेकाहीं कोपेन-गोइजर हावापानी वर्गीकरण भनिन्छ। कोपेन हावापानी वर्गीकरणले हावापानी लाई पाँच मुख्य हावापानी समूहहरूमा विभाजन गर्दछ, प्रत्येक समूहलाई मौसमी वर्षा र तापमान ढाँचाको आधारमा विभाजित गरिएको छ।
पारिस्थितिक महत्व
कोपेन हावापानी वर्गीकरण जलवायु र वनस्पति बीचको अनुभवजन्य सम्बन्धमा आधारित छ। यस वर्गीकरणले तापमान र वर्षा र तिनीहरूको मौसमीतालाई एकल मेट्रिकको साथ परिभाषित हावापानी अवस्थाहरू वर्णन गर्न प्रभावकारी तरिका प्रदान गर्दछ। कोपेन वर्गीकरणद्वारा पहिचान गरिएको मौसमी अवस्थाहरू पारिस्थितिक रूपमा सान्दर्भिक भएकाले दीर्घकालीन हावापानी र सम्बन्धित इकोसिस्टम अवस्थाहरूको भौगोलिक वितरण नक्सा गर्न व्यापक रूपमा प्रयोग गरिएको छ।
हालैका वर्षहरूमा, मौसममा परिवर्तनहरू र समयसँगै वनस्पतिमा हुने सम्भावित परिवर्तनहरू पहिचान गर्न वर्गीकरण प्रयोग गर्ने चासो बढेको छ। कोपेन हावापानी वर्गीकरणको सबैभन्दा महत्त्वपूर्ण पारिस्थितिक महत्व यो हो कि यसले हावापानी डेटाको आधारमा प्रमुख वनस्पति प्रकारको भविष्यवाणी गर्न मद्दत गर्दछ र यसको विपरीत।
बेइली (कुस्ती खेलाडी)
पामेला रोज मार्टिनेज (जन्म: १५ जुन १९८९) एक अमेरिकी महिला कुस्ती खेलाडी हुन्। उनी हाल डब्ल्युडब्ल्युईको रमा कार्यरत छिन् जहाँ उनी बेइली नामले कुस्ती खेल्ने गर्छिन्। उनी वर्तमान स्म्याकडाउन महिला विजेता हुनुका साथसाथै पूर्व डब्ल्युडब्ल्युई महिला ट्याग टिम विजेता (सासा बेङ्क्ससँग), र महिला विजेता र एनएक्सटी महिला विजेता पनि हुन्।
बाल्यकाल
मार्टिनेजको जन्म १५ जुन १९८९ का दिन क्यालिफोर्नियाको नेवार्कमा जन्मिएकी थिइन्। उनको आमाबाबु मेक्सिकन मूलका हुन्। उनले स्यान होजेमा अवस्थित उच्च विद्यालयमा पठनपाठन गरेकी थिइन् र अध्ययनकै समयमा उनले एकपटक विद्यालय बास्केटबल प्रतियोगितामा कप्तानको भूमिकामा खेल्ने मौका पाएकी थिइन्।
स्वतन्त्र सर्किट (सन् २००८- २०१२)
मार्टिनेजले उनी ११ वर्षको हुँदाबाट बिग टाइम रेस्लिङ पदोन्नति अन्तर्गत दक्षिण क्यालिफोर्नियास्थित एक कुस्ती कार्यक्रममा दर्शकको रूपमा खेल हेर्न जान सुरु गरेकी थिइन्। अप्रिल २००८ मा मार्टिनेजले उनी १८ वर्गको हुँदाबाट बिग टाइम रेस्लिङबाट आफ्नो कुस्ती कार्यकाल सुरुवात गरेकी थिइन् भने उक्त क्षेत्रमा प्रशिक्षण लिँदै गर्दा उनको प्रमुख प्रशिक्षक जेसन स्टाइल्स थिए। उक्त पदोन्नति अन्तर्गत मार्टिनेजले सन् २००८ मा उनको पहिलो खेल खेलेकी थिइन्। अमेरिका स्थित एक स्वतन्त्र सर्किटमा भने मार्टिनेजले डेभिना रोज नामले कुस्ती खेल्ने गर्थिन्। रोलले सन् २००८ देखि २०१२ सम्म बिग टाइम रेस्लिङमा कुस्ती खेलेकी थिइन्। सन् २०११ देखि सन् २०१२ सम्म रोजले अन्य पदोन्नति अन्तर्गत एनडब्ल्ययुईए च्याम्पियनसिप रेस्लिङ, प्रो रेस्लिङ र साइन रेस्लिङमा पनि कुस्ती खेलेकी थिइन्।
अक्टोबर २०१० मा रोजले उनकी सल्लाहकार सेरिनालाई भेटेकी थिइन् भने उनीहरूको त्यतिबेला एक टोली गठन गर्दै विभिन्न ट्याग टिम खेलहरू खेलेका थिए। सन् २०११ मा रोजले सिमर विमिन एथलेटिक्सका अन्तर्गत भोलुम ४१-४४ मा पर्दापण गरेकी थिइन्। रोजले सिमर विमिन एथलेटिक्समा पर्दापण गरेपछि उनी रोज र सेरिनाको टोलीले द क्यानडियन निन्जास (पोर्टिया पेरेज र निकोल म्याथ्युज) का विरुद्ध द्वन्द चलेको थियो। ट्यापिङमा रोजले उनको सबै चारवटा खेल हारेकी थिइन्। सन् २०१२ मा रोजले सिमर विमिन एथलेटिक्समै कुस्ती खेल्न जारी रखिन् भने उनले भोलुम ४८ मा मिया यिमसँग साझेदारी गर्दै एक ट्याग टिम खेलमा विजेता बन्न सफल भएकी थिइन्। भोलुम ५१ र ५२ मा रोजले उनको पहिलो एकल विजयी सफलता हासिल गरेकी थिइन् जब उनले सिमर एथलेटिक्स अन्तर्गत चेरी बम र रिहा ओ राएलीलाई हराइन्।
सुरुवाती चरण (सन् २०१२-२०१४)
सन् २०१२ डिसेम्बरमा एक प्रतिवेदनका अनुसार मार्टिनेजले डब्ल्युडब्ल्युईसँग आवद्ध पत्रमा हस्ताक्षर गरेको खुलाएको थियो। सन् २०१३ जनवरीका अनुसार मार्टिनेजले डब्ल्युडब्ल्युईको विकासशील क्षेत्र एनएक्सटीमा पर्दापण गरेकी थिइन्। मार्च २० मा उनलाई उनको रिङ नाम बेइलीे दिइयो भने त्यस दिन पछि उनी त्यहि नामले कुस्ती खेल्दै आउन सुरु गरिन्। नाम परिवर्तन भएपछि उनले उनको पहिलो खेल पेजसँग खेलेकी थिइन् तर उक्त खेलमा पेजले उनलाई हराएकी थिइन्। बेइलीले पहिलोपटक आयोजना गरिएको पहिलो एनएक्सटी महिला च्याम्पियनसिपका लागि अलिसा फक्सको विरुद्धमा खेल खेलेकी थिइन् तर त्यस खेलमा पनि बेइलीले फक्सलाई हराउन असमर्थ रहिन्। अगस्ट २१ एनएक्सटीको एक श्रृङ्खलामा बेइलीको सामना डब्ल्युडब्ल्युई डिभास विजेता एजे लिसँग भएको थियो तर उक्त खेलका पनि उनले हार बेहोरेकी थिइन्। बेइलीले एनएक्सटीमा आएपछि उनले पहिलो जित हासिल गरिन् जब उनले र सार्लेटले अलिसा फक्स र अक्सानाको टोलीलाई हराए। उनको पहिलो जित पछि द बिएफएफ (सासा बेङ्क्स र समर रे) उनलाई उनीहरूको टोलीमा आउन आह्वान गरेका थिए तर सार्लेटले बेइलीलाई आक्रमण गरेपछि बेइलीले द बिएफएफसँग सामेल भएकी थिइन्। बेइलीले त्यसपछि मुख्य कार्यसूचीकी नेटालियासँग साझेदारी गरिन् र उनले बेङ्क्सलाई दुवै एकल खेल र ट्याग टिम खेलमा हराइन्।
१ मे २०१४ का बेइलीको खेल सासा बेङ्क्ससँग जारी गरिएको थियो तर उक्त खेलमा बेइलीको हारसँगै खाली रहेको एनएक्सटी महिला च्याम्पियनसिपको प्रतियोगितामा पहिलो चरणबाटै बाहरिएकी थिइन्। त्यस प्रतियोगिता केही महिना पछि भएको एक खेलमा बेइलीले बेङ्क्सलाई हराउँदै एनएक्सटीको महिला च्याम्पियनसिपका लागि पहिलो दावेदार बनेकी थिइन्। त्यस खेलमा बेइलीको एक फेटल फोर वे म्याच (४ जनाको खेल)मा उनले उपाधि जित्न असफल बनिन्। मध्य अक्टोबर महिनामा बेइलीले बेङ्क्ससँग हार बेहोरेपछि बेइलीकी साथी बेकी लिञ्चले उनलाई आक्रमण गरेकी थिइन् र त्यसपछि लिञ्चले बेङ्क्ससँग साझेदारी गरेकी थिइन् भने उता बेइलीले उनकी दुश्मन सार्लेटसँग साझेदारी गरे पछि दुई टोली बीच द्वन्द्वको सुरुवात भएको थियो। २७ नोभेम्बर एनएक्सटीको एक श्रृङ्खलामा बेइलीलाई बेङ्क्स र लिञ्चले आक्रमण गरेका थिए जसका कारण उनको घुँडामा चोट लागेको थियो। बेइली केही महिना सम्मको विस्राम पछि २१ जनवरी २०१५ मा फर्किएकी थिइन् र उनी फर्किने वित्तकै सार्लेटलाई लिञ्च र बेङ्क्सको आक्रमणबाट बचाएकी थिइन्। ११ फेब्रुअरी २०१५ एनएक्सटी टेक ओभर राइभल कार्यक्रममा एनएक्सटी महिला च्याम्पियनसिपका लागि बेइलीले फेटल फोर वे खेलमा समावेश भएकी थिइन् तर उक्त खेलमा बेइलीले उपाधि जित्न असफल रहिन्।
एकएक्सटी महिला विजेता (सन् २०१५–२०१६)
मार्च २०१५ देखि बेइली र एमाको बीच द्वन्द्वको सुरुवात भएको थियो जब एमाले बेइलीलाई एनएक्सटी महिला च्याम्पियनसिप जित्न नसकेका कारण उनलाई होच्चाइन्। बेइली र एमाको बीच तनाव बढेपछि उनीहरूको खेल १ अप्रिल एनएक्सटीको एक श्रृङ्खलामा आयोजना गरिएको थियो जसले बेइलीले एमलाई हराउन सफल बनिन्। अप्रिल २९ मा आयोजित एनएक्सटीको एक श्रृङ्खलामा बेइली र डेना ब्रुक बीच खेल जारी गरिएको थियो तर उक्त खेलमा एमाले हस्तक्षेप गरेपछि ब्रुकले बेइलीलाई हराइन्। त्यसपछिको अर्को हप्तामा एमा र सार्लेटको खेलमा एमाको हार पछि बेइलीले उनलाई पुन एमालाई आक्रमण गर्दै उनको बदला लिएकी थिइन्। एनएक्सटी टेक ओभर: अनस्टपएबल पे-पर-भ्युमा बेइली र सार्लेटको टोलीले एमा र ब्रुकलाई हराउन सफल भएका थिए। २७ मे एनएक्सटीको एक श्रृङ्खलामा बेइलीलाई एमाले हराइन् र खेल पश्चात् एमा र ब्रुक मिलेर बेइली र सार्लेटलाई आक्रमण गरेका थिए। केही महिनाको अवकाश पछि बेइली पुन एनएक्सटीमा पर्किएकी थिइन् र २२ जुलाईमा आयोजित एक श्रृङ्खलामा बेइलीले एमालाई हराएपछि उनीहरूको द्वन्द्व अन्त्य भएको थियो।
अगस्ट २०१५ मा बेइलीले सार्लेट र बेकी लिञ्चलाई दुई छुट्टाछुट्टै खेलमा हराउँदै एनएक्सटी महिला च्याम्पियनसिपका लागि पहिलो दावेदार बनेकी थिइन्। २२ अगस्ट २०१५ मा आयोजना गरिएको एनएक्सटी टेक ओभर: ब्रोक्लेनमा बेइलीले सासा बेङ्क्सलाई हराउँदै पहिलोपटक एनएक्सटी महिला विजेता बन्न सफल भएकी थिइन् र उनले उक्त उपाधि जितेपछि सार्लेट, लिञ्च र बेङ्क्सको साथ जितको उत्सब मनाएकी थिइन्। बेइली र बेङ्क्सको पुन खेल एनएक्सटी महिला च्याम्पियनसिपका लागि हुने घोषणा गरिएको थियो जुन ७ अक्टोबरका दिन पहिलो ३० मिनेट आइरन विमेन म्याच आयोजना हुने जारी गरिएको थियो। उक्त खेलमा पनि बेइलीले बेङ्क्सलाई खेलको समय सकिन ३ सेकेण्ड बाँकी रहँदा जितेकी थिइन्। उनी महिला च्याम्पियनसिप रहिरहँदा उनले उनको उपाधि अलेक्सा ब्लिस, इभा मरी र नाया ज्याक्सको विरुद्धमा खेलेकी थिइन्। १६ मार्च २०१६ एनएक्सटीको एक श्रृङ्खलामा बेइली र अस्काको टोलीले एक ट्याग टिम खेल जितेपछि एनएक्सटीका सामान्य प्रबन्धक विलियम रिगलले बेइलीलाई उनले उनको च्याम्पियनसिप अस्काको विरुद्धमा खेल्नु पर्ने घोषणा गरेका थिए। १ अप्रिल २०१६ मा आयोजना गरिएको एनएक्सटी टेक ओभर: डालस अन्तरगत बेइली र अस्काको खेलमा बेइलीले उनको उपाधि अस्कासँग हारेकी थिइन् भने उनी २२३ दिन सम्म महिला विजेता बनेकी थिइन्। केही महिनाको अवकाश पछि बेइली पुन रिङमा फर्किएकी थिइन् र उनी रिङमा फर्किने बित्तिकै नाया ज्याक्सले उनलाई एक खेलका लागि चुनौती दिएकी थिइन् जसमा बेइली पराजित बनिन्। बेइलीले उनको अस्कासँगको खेल खेल्न अगाडि उनको खुट्टामा चोट लागेका कारण उनी खेल खेल्नबाट चुकिन् जसको फल स्वरुप बेइलीको सट्टामा ज्याक्सले अस्कासँग खेल खेल्न पाएकी थिइन्। बेइलीले २२ जुन एनएक्सटीको एक श्रृङ्खलामा रिङमा फर्किएकी थिइन्। २७ जुलाई एनएक्सटीको एक श्रृङ्खलामा बेइलीले उनले गुमाएको महिला उपाधिका लागि एनएक्सटीका सामान्य प्रबन्धक विलियम रिगलसँग खेल माग गरिन् जसको फल स्वरुप उनीहरूको खेल एनएक्सटी टेक ओभर: ब्रोक्लेन दृतियमा आयोजना हुने निर्णय भएको थियो। त्यस घोषणाको दुई हप्ता पछि १० अगस्टका दिन अस्का र बेइलीको बीचमा खेल आधिकारिक बनाउनका लागि हस्ताक्षर गरिएको थियो। २० अगस्ट २०१६ मा आयोजना गरिएको एनएक्सटी टेक ओभर: ब्रोक्लेन दृतियमा बेइलीले उपाधि जित्न असफल रहिन् जुन उनको एनएक्सटी कार्यकालको अन्तिम खेल बनेको थियो।
र महिला विजेता (सन् २०१६–२०१७)
२४ जुलाई २०१६ को ब्याटलग्राउण्ड कार्यक्रममा बेइलीले डब्ल्यूडब्ल्यूको मुख्य कार्यसूची अन्तरगत एक पे-पर-भ्युमा पर्दापण गरेकी थिइने जहाँ उनी र सासा बेङ्क्सले सार्लेट र डेना ब्रुकको जोडीलाई हराउन सफल बनेका थिए। २२ अगस्टको दिन बेइलीले डब्ल्युडब्ल्युई र मा पर्दापण गरेकी थिइन् जहाँ उनले तात्कालिक रका सामान्य प्रबन्धक मिक फोलिसँग सार्लेटका विरुद्धमा महिला च्याम्पियनसिप खेल माग गरेकी थिइन्। उक्त प्रस्तावलाई सार्लेटले अस्वीकार गर्दै बेइलीलाई ब्रुकसँग खेल खेल्न दबाब दिएकी थिइन् भने बेइलीले ब्रुकलाई पनि हराउन सफल बनिन्। क्लास अफ च्याम्पियन्स पे-पर-भ्युमा बेइली, बेङ्क्स र सार्लेटको खेल महिला च्याम्पियनसिपका लागि जारी गरिएको थियो तर उक्त खेलमा बेइलीले उपाधि जित्न असमर्थ रहिन्। तात्कालिक समयमा बेइली र ब्रुकसँग द्वन्द्व चलेको थियो भने बेइलीले ब्रुकलाई एक खेलमा हराउन सफल भइन्। २० नोभेम्बरमा आयोजित परम्परागत सरभाइभर सिरिजमा बेइली र सार्लेट खेलको अन्त्य सम्म रहेका थिए तर खेल सकिएपछि सार्लेटले बेइलीलाई आक्रमण गरेकी थिइन्।
२ जनवरी २०१७ मा बेइलीले नाया ज्याक्सलाई हराउँदै सार्लेट फ्लेयरको महिला च्याम्पियनसिपा लागि पहिलो दावेदार बनेकी थिइन्। बेइलीले रोयल रम्बलमा फ्लेयरलाई चुनौती दिएकी थिइन् तर उक्त खेलमा पनि उनले उपाधि जित्न असमर्थ बनिन्। रको एक श्रृङ्खलामा सेमस, सिजारो र बेइलीको टोलीले ग्यालोस, एन्डरसन र फ्लेयरको टोलीलाई हराएपछि बेइलीको एकपटक पुन उपाधिका लगि खेल खेल्न पाएकी थिइन्। उक्त खेलको दुई हप्ता पछि १३ फेब्रुअरीका दिन बेइलीले फ्लेयरलाई हराउँदै पहिलोपटक महिला च्याम्पियनसिप जित्न सफल भएकि थिइन्। फाष्टलेन पे-पर-भ्युमा बेइली र फ्लेयरको बीच खेल भएको थियो तर उक्त खेलमा बेङ्क्सको हस्तक्षेपका कारण बेइलीले फ्लेयरलाई हराउँदै फ्लेयरको पे-पर-भ्युमा अपराजित कीर्तिमान तोडिएको थियो। रेसलमेनिया ३३ मा बेइलीले उनको पहिलो रेसलमेनिया खेल खेलेकी थिइन् जहाँ उनले फ्लेयर, बेङ्क्स र ज्याक्सलाई फेठल फोर वे इलिमिनेसन खेलमा हराउँन सफल भएकी थिइन्। ३० अप्रिल २०१७ का दिन आयोजित पेब्याक पे-पर-भ्युमा बेइलीको सामना अलेक्सा ब्लिसको विरुद्धमा भएको थियो तर उक्त खेलमा बेइलीको पराजयसँगै उनले च्याम्पियनसिप हार्न पुगेकी थिइन्। ४ जुन २०१७ मा आयोजित एक्सट्रिम रुलमा पे-पर-भ्युमा बेइलीको सामना ब्लिससँग भएको थियो तर उक्त खेलमा पनि बेइलीले च्याम्पियनसिप जित्न असफल बनिन्। जुलाई २०१७ मा बेइली एकपटक पुन महिला च्याम्पियनसिपका लागि पहिलो दावेदार बनेकी थिइन् तर उनको पाखुरामा चोट लागेका कारण उनले खेल खेल्न नसक्ने भएकी थिइन्। बेइली चोट मुक्ति हुँदै १८ सेप्टेम्बरमा पुन रिङमा पर्किएकी थिइन्। बेइली रिङमा फर्किएको ६ दिन पश्चात् बेइली फेटल पाइभ वे खेलमा सामेल भएकी थिइन् तर उक्त खेलमा पनि उनले हार बेहोरेकी थिइन्।
द बोस एन हग कनेक्सन (सन् २०१७–२०१९)
१९ नोभेम्बर २०१७ मा आयोजना सरभाइभर सिरिजमा र र स्म्याकडाउन विरुद्धको खेलमा उनी एकपटकमा पुन सामेल भएकी थिइन् तर उक्त खेलमा उनलाई स्म्याकडाउनकी टमिनाले खेलबाट निस्कासन गराएकी थिइन्। सन् २०१७ को समाप्तिका बेलामा बेइली, सासा बेङ्क्स र मिकी जेम्सको द एभ्सोलुसन (पेज, मेन्डी रोज र सोनिया डभिल) सँग द्वन्द्व चलेको थियो जसका कारण उनीहरूको खेल विभिन्न एकल खेल र ट्याग टिम खेलमा आयोजना गरिएको थियो जसमा अधिकांश खेल भने एभ्सोलुसनले जितेका थिए। २८ जनवरी २०१८ मा आयोजित पहिलोपटक हुन लागेको ३० महिला रोयल रम्बल खेलमा बेइलीले भाग लिएकी थिइन् जहाँ उनी २९अौँ सङ्ख्यामा रिङ प्रवेश गरेकी थिइन् तर उनलाई उक्त खेलबाट आफ्नै साथी सासा बेङ्क्सले निस्कासन गराएकी थिइन्। त्यस खेलको केही हप्ता २५ फेब्रुअरीमा आयोजना गरिएको महिला इलिमिनेसन चेम्बरमा पनि बेइलीले भाग लिएकी थिइन् तर उक्त खेलमा उनलाई ब्लिसले निस्कासन गराएकी थिइन्।
रेसलमेनिया ३४ को अघिल्ला कार्यक्रममा उनले पहिलोपटक हुन लागेको महिला ब्याटल रोयलमा भाग लिएकी थिइन् जहाँ उनले बेङ्क्सलाई निस्कासन गरेकी थिइन् भने बेइलीलाई अन्तिममा नेयोमीले निस्कासन गर्दै उक्त उपाधि हात पारेकी थिइन्। २६ मार्च पछि बेइली र बेङ्क्सको द्वन्द्व चर्किएको थियो भने उनीहरूको एक अर्काको खेलमा हस्तक्षेप गरेका थिए। बेइली र बेङ्क्सको बीच तनाव उच्च हुँदा उनीहरू एकअर्कालाई नेपथ्यमा आक्रमण गरेका थिए जसका कारण त्यहाँका खेलाडी र निर्णयकहरूले उनीहरू छुट्टाउनु परेको थियो। उनीहरूले एकअर्कालाई आक्रमण गरेपछि उनीहरूको खेल अप्रिल महिनाको रको एक श्रृङ्खलाका जारी गरिएको थियो तर उक्त खेलमा द राएट स्क्वाडले (रुबी राएट, सारहा लोगन र लिभ मोर्गेन) रमा पर्दापण गर्दै उनीहरू दुवै पछाडिबाट आक्रमण गरेका थिए। अप्रिल र त्यस महिना पछि दुवै बेइली र बेङ्क्सले एकअर्कालाईको खेलमा हस्तक्षेप गरेका थिए। त्यसपछि उनीहरूलाई पुन सम्बन्ध राम्रो बनाउनका लागि आह्वान गरिएको थियो र त्यसपछि दुवैले फेरि एक टोलीको रूपमा काम गर्न सुरुगर्द‌ै टोलीको नाम "द बोस 'एन' हग कनेक्सन" राखेका थिए।
सन् २०१८ डिसेम्बरमा बेइली र बेङ्क्सले डब्ल्युडब्ल्युईको इतिहासमै पहिलोपटक बनाइएको डब्ल्युडब्ल्युई महिला ट्याग टिम च्याम्पियनसिपका लागि एक टोली भएर खेल खेल्ने घोषणा गरेका थिए। १७ फेब्रुअरी २०१९ मा आयोजित इलिमिनेसन चेम्बरमा बेङ्क्स र बेइलीको जोडीले अन्तिमा मेण्डि रोज र सोनिया डभिलको जोडीलाई हराउँदै पहिलो महिला ट्याग टिम विजेता बन्न सफल भएका थिए। २५ मार्च २०१९ मा आयोजित फाष्टलेन पे-पर-भ्युमा उनीहरूले उक्त उपाधि सफलतापूर्वक नाया ज्याक्स र टमिनाको विरुद्धमा लगाएका थिए र उपाधि बचाउन पनि सफल भएका थिए। उनीहरूले उक्त उपाधि फेटल फोर वे खेलमा गुमाउन पुगेका थिए भने उक्त उपाधि द आइकोनिक्सले (पिटन रोइस र बिली केले हात पारेका थिए।
स्म्याकडाउन महिला विजेता (सन् २०१९–हाल)
रेसलमेनिया ३५ पनि आयोजना गरिएको सुपरस्टा, सेक अफ कार्यक्रम अन्तर्गत बेइली सन् २०१९ अप्रिल १६ का दिन रबाट स्म्याकडाउनमा स्थानान्तरण भएको थियो भने उनी सासा बेङ्क्ससँग पछि छुट्टिएकी थिइन्।
१९ मे २०१९ मा आयोजना गरिएको महिला मनी इन द बेङ्क सिँढी खेलमा बेइलीले खेल जितेकी थिइन् जसले गर्दा उनले आफ्नो छनोटको महिला विजेतासँग जतिबेला पनि उपाधिका लागि खेल खेल्ने पाउने भएकी थिइन्। सोही रात स्म्याकडाउन महिला उपाधिका लागि सार्लेट फ्लेयर र बेकी लिञ्चको खेल आयोजना गरिएको थियो र उक्त खेलमा सार्लेटले बेकीलाई हराउँदै चौथो पटक स्म्याकडाउन महिला विजेता बनेकी थिइन्। खेल सकिएपछि रिङको छेउमा रहेकी लेसि एभेन्सलाई लिञ्चले आक्रमण गरेपछि फ्लेयर र एभेन्स दुवै मिलेर लिञ्चलाई आक्रमण गरेका थिए। त्यसपछि बेइली रिङमा आउँदै लिञ्चलाई आक्रमण हुनबाट बचाएकी थिइन् र उनले आफ्नो मनी इन द बेङ्क क्यास इन गर्दै फ्लेयरसँग खेल खेल्न तयार भइन् भने उक्त खेलमा बेइलीले फ्लेयरलाई हराउँदै पहिलोपटक स्म्याकडाउन महिला विजेता बन्न सफल भएकी थिइन्। उनी डब्ल्युडब्ल्युईको इतिहासमै मनी इन द बेङ्क क्यास इन गर्दै सबैभन्दा छोटो समयमा विजेता पनि बन्न सफल पनि भएकी थिइन्। स्म्याबडाउन महिला उपाधि जितेपछि उनी र, स्म्याकडाउन, एनएक्सटी र महिला ट्याग टिम उपाधि जित्ने पहिलो महिला कुस्ती खेलाडी पनि बनेकी थिइन्।
कुस्ती खेल्ने शैली
मार्टिनेजले बेइलीको रूपमा चित्रण गरिएको छ जसलाई एक अङ्गालो हाल्ने व्यक्तिको रूपमा वर्णन गरिएको छ। उनले सभा र कार्यक्रमहरूमा जाँदा खेरी मुख्यतया ससाना बालबालिकाहरूलाई अङ्गालो हाल्ने गर्छिन्।
रिङमा कुस्ती खेल्ने क्रममा उनले आफ्नो अन्तिम चालको रूपमा बेली टु बेली सुप्लेक्स प्र‍योग गर्ने गर्छिन् जसलाई उनले आफ्नो नाम अगाडि राखेर बेइली टु बेली सुप्लेक्स नाम दिएकी छिन्।
व्यक्तिगत जीवन
मार्टिनेजले उनलाई हौसला दिने कुस्ती खेलाडीको नाम लिनु पर्दा रेण्डि स्याभेज, द रक, द हार्डि ब्वाइज, लिटा, रे मेस्टेरियो, जोन सिना, इडि गुरेरो, आइभोरी, भिक्टोरिया, ब्रेट हर्ट, ट्रिपल एच, द फ्याभुलस मुला र ट्रिस स्ट्रेटस आदिको नाम लिने गर्छिन्। मार्टिनेजको एरोन सोलोसँग मगनी भएको छ जसलाई उनले सन् २०१० मा भेटेकी थिइन्। उनले पोगो स्टिक र लिगो किन्ने र थुपार्ने गर्छिन्।
मिस सुनुवार नेपाल
मिस सुनुवार नेपाल मिस सुनुवार प्रतियोगिता वि.सं. २०७१ (सन् २०१५) देखि सञ्चालन हुँदै आएको राष्ट्रिय सौन्दर्य प्रतियोगिता हो । उक्त अयोजन काठमाडौँ मा सुरु गरिएको छ ।
हाल ड्रीम फैक्टरी इन्टरटेन्टमेन्ट ग्रुप मिस सुनुवार उपाधि विजेता हुनेहरु: र साना मिस सुनुवार उपाधि बिजेताकानामहरु: रहेका छन्। सुनुवार
सुनुवार पोसाक
सुनुवार पोसाक (नेपाली पोसाक)
२०१४ प्रो कबड्डी लिग
२०१४ प्रो कबड्डी लीग प्रो कबड्डी लीगको पहिलो सत्र हो। यो सत्र २६ जुलाई २०१४ देखि ३१ अगस्ट २०१४ सम्म भएको थियो। यो सत्रमा डबल राउन्ड रोबिन म्याच भयो जसको साथमा दुई सेमि फाइनल, तेश्रो स्थान र फाइनल ग्याम थियो। यो सत्रमा ५६ म्याच पहिलो राउन्डमा र ४ म्याच प्लेअफ स्टेज मा खेलियो, जसमा जम्मा ६० म्याच खेलियो। यो सत्रमा जम्मा ८ टीम सहभागि भएका थिए। यो सत्रको पहिलो म्याच जुन २६ मा, यू मुम्बा र जयपुर पिन्क पेन्थर्स बिच भएको थियो र फाइनल ३१ अगस्ट मा सरदार वल्लभ भाइ पटेल इन्डोर स्टेडियममा भएको थियो। यो सत्रको विजेता जयपुर पिन्क पेथर्स हो। यो टीम ले यू मुम्बालाई ११ ले हाराएर इनगरल प्रो कबड्डी लीगको विजेता भएको थियो।
प्लेअफ चरण
सबै म्याच सरदार वल्लभ भाइ पटेल इन्डोर स्टेडियम, मुम्बई मा खेलिएको थियो।
ऋषि सुनक
उनले सन् २०२० देखि २०२२ सम्म संयुक्त अधिराज्यको कोषका कुलपतिको रूपमा काम गरेका थिए। उनी सन् २०१९ देखि २०२० सम्म कोषका लागि मुख्य सचिव थिए। उनी सन् २०१५ देखि नर्थ योर्कसायरको रिचमन्ड (योर्क्स) का लागि संसद सदस्य थिए।
सियाओ (वेबसाइट)
सियाओ युरोपमा आधारित एक अनलाइन किनमेल पोर्टल हो जसले संयुक्त अधिराज्य, फ्रान्स, स्पेन, जर्मनी, नेदरल्याण्ड्स, इटली र स्विडेन लगायतका देशहरूमा सेवा सञ्चालन गर्दछ। फेब्रुअरी २००८ मा, कम्पनीले साइटको एक अमेरिकी संस्करण, सियाओ डटकमको सुरु गरेको थियो। साइटले एक मञ्च प्रदान गरेको थियो जहाँ दर्ता भएका प्रयोगकर्ताहरूले समीक्षा लेख्न सक्दछन् र अरूलाई निर्णय लिन मद्दत गर्न विभिन्न उत्पादनहरूमा उनीहरूको राय दिन सक्दछन्। यी समीक्षाहरू सर्वसाधारणलाई, उपभोक्ताहरूलाई मद्दत गर्न उपलब्ध गरिएको थियो।
ऋषि सुनक
प्रारम्भिक जीवन
सुनकले विन्चेस्टर कलेजमा अध्ययन गरेका थिए। उनले अक्सफोर्डको लिङ्कन कलेजबाट दर्शन, राजनीति र अर्थशास्त्रमा प्रथम श्रेणीमा उत्तीर्ण गरेका थिए। सन् २००६ मा उनले स्ट्यानफोर्ड विश्वविद्यालयबाट एमबिए डिग्री प्राप्त गरेका थिए।
सियाओ (वेबसाइट)
डिसेम्बर २०१७ सम्म, एक सदस्यले लेखकहरूले गरेका समीक्षाहरू पढ्ने बित्तिकै, कम्पनी उक्त लेखकलाई तिनीहरूको खातामा पैसा थपिदिएको हुन्थ्यो। सदस्यहरूले अनलाइन सर्वेक्षण र सन्दर्भित साथीहरू मार्फत पैसा पनि प्राप्त गर्न सक्दथे। २७ नोभेम्बर २०१७ मा, सियाओले १ डिसेम्बरदेखि सबै भुक्तानीहरू रोकिने घोषण गरेको थियो। फेब्रुअरी २०१८ मा, सियाओ बन्द भएको थियो। यसमा प्रवेश भने कम्पनीले नि:शुल्क गरेको थियो।
समीक्षाको साथसाथै, साइटले मूल्य तुलना पनि प्रदान गरेको थियो जसमा यसले आँकडाका सामग्रीहरू प्रदान गर्ने व्यापारी र आयोगसँग काम गर्दै प्रयोगकर्ताहरूलाई एकै थिचाइमा उत्पादनहरू खरीद गर्न अनुमति दिएको थियो।
ऋषि सुनक
राजनीतिक जीवन
योर्कसायरको रिचमन्डबाट सांसद ऋषि सुनक सन् २०१५ मा पहिलो पटक संसदमा पुगेका थिए। त्यसबेला, ब्रेक्सिटको समर्थनका कारण पार्टीमा उनको लोकप्रियता बढ्दै गयो।
सियाओ (वेबसाइट)
कम स्कोरको विश्लेषण अनुसार, जनवरी २०१३ मा युरोपमा यसले २८.४ मिलियन मासिक सक्रिय प्रयोगकर्ताहरू प्राप्त गरेको दावी गरेको थियो।
सन् २०१३ मा, जर्मनीको यसको वेबसाइट ८.१ मिलियन प्रत्येक भ्रमणहरू भएका थिए। यो जर्मनी, फ्रान्स, नेदरल्याण्ड्स,स्पेन,इटाली र संयुक्त अधिराज्यको सबैभन्दा ठूलो किनमेल पोर्टलहरू मध्येको एक हो।
ऋषि सुनक
राजनीतिक जीवन
सुनकले तत्कालीन बेलायती प्रधानमन्त्री टरिजा मेको सरकारमा संसदीय उपसचिवको रूपमा काम गरेका थिए। टरिजा मेले राजीनामा दिएपछि सुनकले कन्जर्भेटिभ नेता बन्न बोरिस जोनसनको अभियानलाई समर्थन गरेका थिए। जोन्सनलाई प्रधानमन्त्री नियुक्त गरेपछि सुनकलाई कोषको मुख्य सचिव नियुक्त गरिएको थियो। कुलपतिको हैसियतमा सुनकले कोभिड-१९ महामारीको अर्थतन्त्रमा परेको असरलाई मध्यनजर गर्दै बेलायतमा सरकारको आर्थिक नीतिमा प्रमुख रूपमा काम गरेका थिए।
सन् २०२२ जुलाई ५ मा आफ्नो राजीनामा पत्रमा सुनकले जोनसनसँगको आफ्नो आर्थिक नीतिमा मतभेदलाई औंल्याएर कुलपतिको पदबाट राजीनामा दिएका थिए। सुनकको राजीनामासँगै स्वास्थ्य सचिव जाविदको राजीनामाले सरकारको सङ्कटको बिचमा बोरिस जोनसनको राजीनामा निम्त्याएको थियो।
सियाओ (वेबसाइट)
माइक्रोसफ्टद्वारा सियाओको खरिद
माइक्रोसफ्टले अगष्ट २००८ को अन्तमा सियाओ जिएमबिएच (अनुवादित - सिमित दायित्व कम्पनी) र सियाओ, निगमको मालिक ग्रिनफिल्ड अनलाइनलाई ४८६ मिलियन अमेरिकी डलरमा खरिद गर्ने प्रस्ताव राखेको थियो। माइक्रोसफ्टका प्रतिनिधिहरूका अनुसार, यो खरीद मुख्यतया युरोपमा कम्पनीको इण्टरनेट खोजी र ई-वाणिज्य व्यवसायलाई प्रोत्साहित गर्नका लागि गरिएको थियो। अप्रिल २०११ मा, माइक्रोसफ्टले सियाओलाई बिक्री गरेको थियो।
ऋषि सुनक
व्यक्तिगत जीवन
सुनक गुजरानवालाका पन्जाबी ब्राह्मण परिवारका हुन्। सुनकको जन्म सन् १९८० मे १२ मा साउथह्याम्प्टन, ह्याम्पसायर, इङ्ल्यान्डमा बुबा यशवीर र आमा उषा सुनकको घरमा भएको थियो। उनका हजुरबा हजुरआमा भारतको पन्जाब प्रान्तमा जन्मिएका थिए र सन् १९६० को दशकमा पूर्वी अफ्रिकाबाट आफ्ना छोरा छोरीहरूसँग बेलायत बसाइँ सरेका थिए। सन् २००९ अगस्टमा सुनकले भारतीय अर्बपति इन्फोसिसका संस्थापक एनआर नारायण मूर्तिकी छोरी अक्षता मूर्तिसँग विवाह गरेका थिए। स्ट्यानफोर्ड विश्वविद्यालयमा पढ्दा उनीहरूको भेट भएको थियो। हाल उनीहरूका दुई छोरी छन्।
सियाओ (वेबसाइट)
लेगाइड समूहद्वारा सियाओको अधिग्रहण
मार्च २०१२ मा अधिग्रहण भएदेखि, सियाओले सन् १९९८ मा स्थापना भएको लेगाइड समूहको विभागलाई मजबूत गरेको छ। यसले १४ युरोपेली देशहरूमा अनलाइन किनमेलहरूलाई मार्गनिर्देशन, वेबसाइटहरूको तुलना, किनमेल खोजी इञ्जिन र उपभोक्ता मुल्याङ्कनका लागि मञ्चको बहु-साइट रणनीति मार्फत सेवा सञ्चालन गर्दछ।. लेगाइड समूहले विभिन्न ब्राण्डहरूको सञ्चालन गर्दै आइरहेको छ जसमा लेगाइड डटकम, चुजन, डुयु डटकम, पाइकेङ्गो, सपवाहल डट डिई लगायतका सहायक कम्पनीहरू समावेश छन्। जुलाई २०१२ देखि कम्पनीका प्रमुख कार्यकारी अधिकृत ओलिभर सिचेल हुन्।
ऋषि सुनक
व्यक्तिगत जीवन
सुनक एक हिन्दु हुन्, र उनले श्रीमद्भगवद गीता हाथमा राखेर हाउस अफ कमन्समा सांसदको रूपमा सपथ लिएका थिए।
बुलबुल (चलचित्र)
बुलबुल एक नेपाली कथानक चलचित्र हो। यो चलचित्र नेपालका हलहरूमा २०७५ माघ ०३ देखि राष्ट्र व्यापी रूपमा सार्वजनिक वा प्रदर्शनी भएको थियोे।
कलाकारहरू
बुलबुल चलचित्रमा अभिनय गरेका मुख्य कलाकारहरू
चलचित्र सार
चलचित्रमा चलचित्रकि मुख्य नायिका स्वस्तिमा खड्का चुलबुले भूमिकामा प्रस्तुत भएकि छिन् । चलचित्रमा उनी एक टेम्पो चालिका युवतीको भुमिकामा रहेकि छन् ।
गोर्जियस (टेलर स्विफ्टको गीत)
"गोर्जियस" अमेरिकी गायिका तथा गीतकार टेलर स्विफ्टको गीत हो जुन उनको छैटौँ स्टुडियो एल्बम रेपुटेसन लागि रेकर्ड गराइएको थियो। यस गीतलाई रेपुटेसन एल्बमको एकलको गीतको रूपमा सन् २० अक्टोबर २०१७ मा बिग मेसिन रेकर्डस्द्वारा सार्वजनिक गरिएको थियो। यस गीतले अमेरिकाको आधिकारिक चार्ट कम्पनी बिलबोर्ड हट १०० मा १३ औँ स्थान र बेलायती आधिकारिक चार्ट कम्पनीमा १५ औँ स्थान ओगट्न सफल भएको थियो। सन् १२ जनवरी २०१८ मा यस गीत चौँथो युरोपेली एकल र रेपुटेसन एल्बमको पाँचौँ एकल गीतको रूपमा सार्वजनिक भएको थियो।
पृष्ठभूमि र सार्वजनिक
१३ अक्टोबर २०१७ मा आयोजना गरिएको एक समारोहमा स्विफ्टले उनका विभिन्न देशमा रहेका १००अौँ अनुयायीहरू माझ उनको छैटौँ स्टुडियो एल्बम रेपुटेसनका केही गीतहरूको प्रस्तुति दिएकी थिइन्। १९ अक्टोबरमा स्विफ्टले आफ्नो व्यक्तिगत इन्टाग्रामा खाता मार्फत रेपुटेसनको नयाँ एकल गीतको रूपमा "गोर्जियस" गीत सार्वजनिक गर्ने घोषणा गरेकी थिइन्।  बिलबोर्डले व्याख्या गरे अनुसार यस गीतको केही भागहरूमा बच्चाको आवाज हालिएको थियो। यस गीतलाई त्यस अर्को दिन बिज्ञापन एकलको रूपमा सार्वजनिक गरिएको थियो र त्यही दिन गीतको सार लेखिएको एक भिडियो पनि प्रसारण गरिएको थियो। यो गीत स्विफ्टले खास गरी उनको प्रेमी जो एलनको सम्बोधनमा लेखेकी हुन्। यस गीतमा बच्चाको आवाज पनि समावेश गराइएको थियो जुन गायक जोम्स रोनल्डकी छोरीको थियो भन्ने कुरा पछि खुलाइएको थियो। जनवरी २०१९ का अनुसार यस गीतको आधिकारिक सार लेखिएको भिडियोले युट्युबमा ९५ मिलियन अवलोकन प्राप्त गरेको छ।
रचना
टेलर स्विफ्टलले यस गीतलाई रेकर्ड निर्माताहरू म्याक्स मार्टिन र सेलब्याकको साझेदारीमा रचना गरेकी हुन्। यस गीतलाई एक पप सङ्गीत गीतको रूपमा वर्णन गरिएको छ। यस गीत मार्फत स्विफ्टले आफ्नो प्रेमीलाई उनको माया र मायाको रुचिको वर्णन गरेकी छन्। युएसए टुडेका मेभ म्याकडेर्मोटका अनसार यस गीतको राखिएको पृष्ठभूमि आवाज केइटी पेरीको केही गीतसँग मिल्दो जुल्दो छ। एलि पत्रिका अनुसार यस गीत एक युवकलाई दर्शाउन खोजिएको छ जुन हाल स्विफ्टका प्रेमी बेलायती अभिनेता जो एलन हुन्। यस गीत ९२ बिट प्रति मिनेटको अवधिका रचिएको छ जहाँ स्विफ्टको स्वर c३ देखि f५ सम्म फैलिएको छ।
चार्ट प्रस्तुति
संयुक्त राज्यको आधिकारिक चार्ट कम्पनी बिलबोर्ड हट १००मा यस गीतले १३अौँ स्थानमा आउँदै चार्ट प्रवेश गरेको थियो र त्यसको साथसाथै यस गीतले स्ट्रिमिङ सङ चार्टमा १६.९ मिलियन पटक बजाएपछि चार्टमा १६अौँ ओगट्न सफल भएको थियो भने तात्कालिक समयमा यसले गीतले ६८.००० प्रतिलिपीहरू बिक्री गरेको थियो। यो गीत डिजिटल सङ चार्टमा शीर्ष स्थान हासिल गर्ने स्विफ्टको व्यक्तिगत १४अौँ गीत बनेको थियो। अस्ट्रेलियाको आधिकारिक चार्ट कम्पनी एरिया चार्टमा यस गीत ९अौँ स्थानमा आउन सफल भएको थियो।
बेलायतको आधिकारिक चार्टमा यस गीत १५अौँ स्थानमा आउन सफल भएको थियो।
प्रत्यक्ष प्रस्तुति
स्विफ्टले गोर्जियस गीत क्रमश बि९६ सिकागो र २०१७ पेप्सी जङ्गल बेस गरी दुई छुट्टाछुट्टै कार्यक्रममा ७ डिसेम्बर २०१७ मा पहिलो पटक प्रस्तुति दिएकी थिइन्। स्विफ्टले लण्डनमा आयोजित जङ्गल बेल २०१७ नाम एक कार्यक्रममा पनि प्रत्यक्ष प्रस्तुति दिएकी थिइन्। यस गीतलाई स्विफ्टले आफ्नो रेपुटेसन विश्व भ्रमणका बेलामा विभिन्न देशका सहरहरूमा प्रत्यक्ष प्रस्तुति दिएकी थिइन्।
जुडशीतल
जुडशीतल नेपालको तराई क्षेत्रमा बसोबास गर्ने हिन्दु धर्मावलम्बीहरूको लोकपर्व हो। यो पर्व मिथिला क्षेत्रमा बसोबास गर्ने मिथिलावासीहरूले विक्रम सम्वत् सुरु भएको दोस्रो दिन अर्थात नयाँ वर्षको दोस्रो दिन मनाइन्छ। यो पर्वलाई शीतलताको प्रतीक मानिन्छ। यस पर्वको पहिलो दिन बेलुका कूलदेवताको अगाडि शीतल जल, पुष्प तथा प्रसाद चढाई भोलिपल्ट एकाबिहानै त्यो शीतल जल घरको ज्येष्ठ व्यक्ति तथा मान्यजनले आफूभन्दा सानोको टाउकोमा छर्केर आशीर्वाद दिने गर्छन्।
वडा नम्बर ६ (चलचित्र)
वडा नम्बर ६ गाऊँ घरको कथामा विशेष १० वर्षे माओवादीको जनयुद्धलाई आधार बनाएर लेखिएको एक नेपाली हाँस्य कथानक चलचित्र हो । यो चलचित्र उज्ज्वल घिमिरेको निर्देशन तथा अभिमन्यु निरबीको लेखनमा बनेको चलचित्र हो यो चलचित्रमा दीपक राज गिरी, दीपाश्री निरौला, सिताराम कट्टेल,केदार घिमीरे,जितु नेपाल,दयाहाङ राई,प्रियंका कार्कीको मुख्य भूमिका रहेको छ । यो चलचित्र अशोज १ गतेबाट प्रदर्शनमा आएको थियो ।
युक्ता मुखी
युक्ता मुखी (जन्म ७ अक्टोबर १९७९) एक भारतीय अभिनेत्री, मोडेल तथा सौन्दर्य प्रतियोगिता बिजेता हुन् । उनी सन् १९९९ मा लन्डनमा भएको मिस वर्ल्ड प्रतियोगिताको बिजेता हुन् । उनी मिस वर्ल्ड प्रतियोगिता जित्दा मात्रै २२ वर्षकी थिइन् ।
विश्व क्रिकेट लिग
आइसिसी विश्व क्रिकेट लिग अन्तर्राष्ट्रिय क्रिकेट परिषदद्वारा प्रशासित टेस्ट मान्यता प्राप्त नगरेको राष्ट्रिय टोलीहरू बीच खेलाईने एकदिवसीय अन्तर्राष्ट्रिय क्रिकेट प्रतियोगिताहरूको एउटा शृङ्खला हो । आइसिसीको सबै सह सदस्य तथा सहयोगी सदस्यहरु यस डिभिजनमा भाग लिन्छन् र यस लिगको संरचना अनुसार जित्ने टिमको पदोन्नति हुन्छ भने पुछारमा रहने टिमको पद अवनति हुन्छ । यो लिग प्रणालीको मुख्य दुई उद्देश्य रहेको छ: आफ्ना सबै सह सदस्य र सहयोगी सदस्यहरूलाई क्रिकेट विश्वकपमा सहभागिता जनाउन तथा सबै सदस्यहरूलाई एकदिवसीय अन्तर्राष्ट्रिय म्याचमा समान सहभागिता होस् ।
यस लिगको उद्घाटन संस्करण २००७-०९ आइसिसी विश्व क्रिकेट लिग रहेको थियो जसमा टिमहरूलाई २००७ विश्वकप छनौट प्रतियोगिताको प्रदर्शनको आधारमा छुट्टयाईएको थियो । यस डिभिजनमा प्रारम्भिक ६ वटा टोली विश्वकप २००७ को लागि योग्य टोली थिए ।
डिजेल चक्र
डिजेल चक्र एक आन्तरिक दहन इन्जिनको दहन प्रक्रिया हो। यसमा दहन कक्षमा इन्धन भित्रिन्छ जहाँ कक्षको हावाको कम्प्रेसनको समयमा उत्पन्न भएको तापबाट इन्धन प्रज्वलित हुन्छ । यो  ओट्टो चक्र (फोर-स्ट्रोक / पेट्रोल) इञ्जिनको ईन्धन-वायु मिश्रणको स्पार्क प्लगको साथ रूपमा प्रज्वलनको विपरीत हो। डिजेल इञ्जिनहरू वायुयान, एयरक्राफ्ट, अटोमोबाइलहरू, उर्जा उत्पादन, डिजेल-इलेक्ट्रिक लोकोमोटिवहरू, र दुबै सतह जहाज र पनडुब्बीहरूमा प्रयोग हुन्छन् ।
डिजेल चक्र दहन चरणको प्रारम्भमा स्थिर दवाव हुन्छ भनेर मानिन्छ ( V_2 लाई V_3 तल रेखाचित्रमा)। यो एक आदर्श गणितात्मक नमुना हो : वास्तविक भौतिक डिजेल चक्र को अवधिमा दबाब बढ्छ, तर यो ओटो चक्रको भन्दा निकै कम स्पष्ट हुन्छ।
आदर्श डिजेल चक्र
माथिको चित्रले आदर्श डिजेल चक्रको PV रेखा चित्र देखाउँदछ; जहाँ p दबाव र V भोल्यूम बुझाउँछ। डिजेल चक्रका चार भिन्न प्रक्रियाहरू निम्नानुसार छन्:
डिजेल ईन्जिनहरू
१९ औँ शताब्दीका केही वा अघिल्लो प्रयोगात्मक इञ्जिनहरूले बाह्य ताप को स्रोतको लागि प्रयोग गर्दथ्यो, तर बढ्दो कम्प्रेसनको साथ यसको आकर्षण कम हुन्छ। (यो निकोलस लियोनार्ड सादी कार्नोटको शोध थियो, जसले कम्प्रेसनको थर्मोडायनामिक मान स्थापना गरे। )
यसको ऐतिहासिक प्रभाव यो हो कि डिजेल इञ्जिनको आविष्कार बिजुलीको सहायता बिना नै गर्न सकिन्थ्यो।
२०२२ आइसिसी पुरुष टि२० विश्वकप
२०२२ आइसिसी पुरुष टि२० विश्वकप आइसिसी पुरुष टि२० विश्वकप प्रतियोगिताको ८औँ संस्करण हो। यो प्रतियोगिता अस्ट्रेलियामा सन् २०२२ को अक्टोबर १६ देखि सन् २०२२ नोभेम्बर १३ सम्म आयोजना भइरहेको छ। सुरुमा यो प्रतियोगिता सन् २०२० मा आयोजना गर्ने भनिए पनि सन् २०२० को जुलाईमा अन्तर्राष्ट्रिय क्रिकेट परिषद् (आइसिसी) ले कोभिड–१९ को महामारीका कारण प्रतियोगिता स्थगित भएको पुष्टि गरेको थियो। सन् २०२० अगस्टमा आइसिसीले सन् २०२२ मा पुनर्व्यवस्थित तरिकाले आस्ट्रेलियाले विश्वकप प्रतियोगिता आयोजना गर्नेछ, र सन् २०२१ को विश्वकप प्रतियोगिता भारतमा आयोजना गरिने मूल योजना तय गरिएको थियो तर पछि ७औँ संस्करणको विश्वकप प्रतियोगिता संयुक्त अरब इमिरेट्स र ओमानमा सारिएको थियो। सन् २०२२ जनवरी २१ को दिन आइसिसीले विश्वकप प्रतियोगिताको खेल तालिका सार्वजनिक गरेको थियो।  प्रतियोगिता आयोजक राष्ट्र अस्ट्रेलिया राष्ट्रिय क्रिकेट टोली निवर्तमान विजेता राष्ट्र पनि हो।
पृष्ठभूमि
सन् २०१८ अप्रिलमा आइसिसीले निर्धारित २०२१ आइसिसी च्याम्पियन्स ट्रफीलाई यो प्रतियोगिताले प्रतिस्थापन गर्ने घोषणा गरेको थियो। आइसिसीले सन् २०१९ जनवरी १ देखि सदस्य राष्ट्रहरूबिच खेलिने ट्वान्टी२० खेललाई पूर्ण अन्तर्राष्ट्रिय मान्यता दिएपछि यस्तो भएको हो।
सन् २०१९ अक्टोबरमा आइसिसीले टि२० विश्वकप छनोट प्रतियोगिता रद्द गर्न सक्छ भनि खबर आएको थियो जुन टि२० विश्वकपको लागि योग्यताको लागि मार्गको रूपमा प्रयोग हुने गरेको थियो। तसर्थ, २०२० आइसिसी टि२० विश्वकपबाट १२ टोली र छनोट प्रतियोगिताबाट चार टोलीले टि२० विश्वकप खेल्ने छन्। सन् २०२० जनवरी २३ मा आइसिसीले प्रतियोगिताको लागि योग्य टोलीको पूर्ण विवरण पुष्टि गरेको थियो। सन् २०२० मे महिनामा आइसिसीले भारतीय क्रिकेट नियन्त्रण बोर्ड (बिसिसिआई) लाई प्रतियोगिताको लागि भारत सरकारबाट कर छुट प्राप्त गर्न असफल भएपछि उनीहरूले भारतबाट आयोजना गर्ने अधिकार खोस्ने बताएका थिए।
सन् २०२० जुलाईमा कोभिड-१९ महामारीका कारण प्रतियोगिताको अघिल्लो संस्करणको समीक्षा भइरहेको समयमा क्रिकेट अस्ट्रेलियाका अध्यक्ष अर्ल एडिङ्सले अस्ट्रेलियाले उक्त प्रतियोगिता सन् २०२१ अक्टोबरमा आयोजना गर्न सक्ने सुझाव दिए र भारतले एक वर्षपछि यो प्रतियोगिता आयोजना गर्ने बताएको थियो। सन् २०२२ मा आइसिसीले अस्ट्रेलिया वा भारत मूल रूपमा सन् २०२० र सन् २०२१ मा आयोजना हुने प्रतियोगिताको आयोजना गर्ने पुष्टि गरेको थियो।
टोली र योग्यता
२०२१ आइसिसी वर्ल्ड ट्वान्टी-ट्वान्टी प्रतियोगिताको सुपर १२ चरणमा पुगेका बाह्र टोलीहरू सन् २०२२ प्रतियोगिताको लागि स्वतः छनोट भएका छन्। अफगानिस्तान, अस्ट्रेलिया, बङ्गलादेश, इङ्ल्यान्ड, भारत, पाकिस्तान, न्युजिल्यान्ड र दक्षिण अफ्रिका सबै २०२१ प्रतियोगितामा उनीहरूको प्रदर्शन र सन् २०२१ नोभेम्बर १५ सम्मको क्रमाङ्कको आधारमा यस प्रतियोगिताको सुपर १२ लागि सोझै योग्य भएका छन्। नामिबिया, स्कटल्यान्ड, श्रीलङ्का र वेस्ट इन्डिज सबै प्रतियोगिताको समूह चरणमा परेका थिए।
वैश्विक क्वालिफायर
वैश्विक क्वालिफायरमा २०२१ आइसिसी वर्ल्ड ट्वान्टी-ट्वान्टीका चार सबैभन्दा तल्लो वरीयताका टोलीहरू, विश्वकप वा क्वालिफायरका लागि अयोग्य चार उत्कृष्ट वरीयताका टोलीहरू र क्षेत्रीय क्वालिफायरबाट आठ टोलीहरू समावेश रहेका थिए। सन् २०२० मार्च २४ मा अन्तर्राष्ट्रिय क्रिकेट परिषद् (आइसिसी) ले सन् २०२० जुन ३० अघि हुने भनिएको सबै आइसिसी छनौट खेलहरू कोरोना भाइरस प्रकोपका कारण स्थगित भएको पुष्टि गरेको थियो। सन् २०२० डिसेम्बरमा आइसिसीले महामारीबाट अवरोध खुले पछि योग्यता मार्ग उद्यतन गरेको थियो।
सन् २०२१ अगस्टमा आइसिसीले कोरोना भाइरस महामारीका कारण पूर्वीएसियाप्रशान्त क्वालिफायर रद्द गरिएको पुष्टि गरेको थियो। फलस्वरूप, फिलिपिन्स इएपी क्षेत्रको उच्च श्रेणीको टोलीको रूपमा वैश्विक क्वालिफायरमा पुगेको थियो। सन् २०२१ अक्टोबरमा, एसिया छनोटको समूह 'बी' पनि महामारीको कारण रद्द भएको थियो जसको फलस्वरूप हङकङ उच्च श्रेणीको टोलीको रूपमा प्रगति गर्दै वैश्विक क्वालिफायरमा पुगेको थियो। युरोपेली क्वालिफायरको क्षेत्रीय फाइनलमा जर्सीले आफ्नो पहिलो चार खेल जितेर वैश्विक क्वालिफायरमा आफ्नो स्थान सुनिश्चित गरेको थियो। नेट रन रेटमा इटालीलाई पछि पार्दै जर्मनी युरोपेली समूहबाट पनि अगाडि बढ्दै दोस्रो स्थानमा रहेको थियो। एसिया छनोटको समूह ‘ए’ को उपाधि बहराइनले नेट रन रेटमा कतारभन्दा केही अगाडि रह्दै वैश्विक क्वालिफायरमा आफ्नो स्थान सुरक्षित गरेको थियो। अमेरिका छनोटमा, संयुक्त राज्य अमेरिका आफ्नो समूहबाट पहिलो पाँच खेल जितेर वैश्विक क्वालिफायरमा पुग्ने पहिलो टोली बनेको थियो। अमेरिकाको क्वालिफायर समूहमा दोस्रो स्थानमा रहेको क्यानडाले उनीहरूलाई समातेको थियो। अफ्रिका छनोटको क्षेत्रीय फाइनल जितेर युगान्डाले वैश्विक क्वालिफायरमा अन्तिम स्थान दावी गरेको थियो।
म्याच अधिकारीहरू
सन् २०२२ अक्टोबर ३ मा आइसिसीले प्रतियोगिताका लागि म्याच रेफ्री र मैदानमा रहेका अम्पायरहरूको नाम तोकेको थियो।
म्याच रेफ्रीहरू
अम्पायरहरू
टोलीहरू
सन् २०२२ सेप्टेम्बर १ मा अस्ट्रेलिया प्रतियोगिताको लागि आफ्नो टोली घोषणा गर्ने पहिलो राष्ट्र बनेको थियो। सबै टोलीहरूले सन् २०२२ सेप्टेम्बर २२ सम्म आफ्नो प्रारम्भिक टोली घोषणा गरेको थियो।
स्थानहरू
सन् २०२१ नोभेम्बर १५ मा आइसिसीले प्रतियोगिताका खेलहरू आयोजना गर्ने स्थानहरू पुष्टि गरेको थियो। एडिलेड, ब्रिसबेन, जिलङ, होबार्ट, मेलबर्न, पर्थ र सिड्नी आयोजक सहरहरू हुन्। सेमिफाइनल सिड्नी क्रिकेट मैदान र एडिलेड ओभलमा हुनेछ फाइनल मेलबर्न क्रिकेट मैदानमा हुनेछ।
पुरस्कार राशि
सन् २०२२ सेप्टेम्बर ३० मा आइसिसीले प्रतियोगिताको पुरस्कार राशि घोषणा गरेको थियो।
मधेश प्रदेश सभा निर्वाचन, २०७४
यस निर्वाचनको परिणामस्वरूप प्रदेशमा तत्कालिन ससफो-राजपाको गठबन्धनमा प्रदेश सरकारको गठन भएको थियो। दुवै गठबन्धनद्वारा संसदीय दलको नेताको रूपमा मोहम्मद लालबाबु राउतलाई छानेपछि उनले मुख्यमन्त्रीको रूपमा सपथ ग्रहण गरेका थिए। यस प्रदेशको मुख्यमन्त्री बन्नका लागि उक्त उम्मेदवारले ५४ सदस्यहरूको समर्थन प्राप्त गर्नुपर्ने हुन्छ।
खर्च सीमा
प्रदेश सभा निर्वाचनको लागि एक उम्मेदवारले अधिकतम १५ लाख खर्च गर्न पाउने सीमा निर्वाचन आयोगले तोकेको हो । यस अन्तर्गत उम्मेदवारले सवारीसाधन प्रयोग गर्नका लागि ३ लाख, प्रचारप्रसार सामग्रीको लागि ६० हजार, ढुवानीका लागि ४५ हजार, गोष्ठी तथा अन्तरक्रियाका लागि ४ लाख ८० हजार, अन्य प्रचार प्रसार/ छापा तथा विद्युतीय माध्यमको लागि ६० हजार, कार्यलय सञ्चालनका लागि३५ लाख, प्रतिनिधि परिचालनका लागि १ लाख २० हजार तथा विविध खर्चका लागि ७३ हजार २ सय तोकेको छ ।
निर्वाचन कार्यक्रम
वि.सं. २०७४ भदौ १५ गते मन्त्रिपरिषद्को बैठकले निर्वाचन आयोगबाट प्राप्त सुझावका आधारमा प्रदेश सभा र प्रतिनिधि सभाको निर्वाचन २०७४ मङ्सिर १० र मङ्सिर २१ गते हुने गरी दुई चरणमा गर्ने निर्णय गरेको हो । पहिलो चरण अन्तर्गत ३२ हिमाली जिल्लामा निर्वाचन हुनेछ भने दोस्रो चरणमा ४५ जिल्लामा निर्वाचन सम्पन्न गरिने निर्णय आयोगले गरेको हो । मधेश को ८ जिल्लाहरूमा दोस्रो चरण अन्तर्गत निर्वाचन सम्पन्न भएको हो ।
निर्वाचन प्रणाली
मधेश को प्रदेश सभाका १०६ सदस्यहरूको चयन दुई तरिकाले गरिनेछ; ६४ सदस्यको चयन एकल-मतदान निर्वाचन क्षेत्रबाट पहिलो मतदान गरेर र बाँकी ४३ सदस्यको चयन एक प्रदेशव्यापी निर्वाचन क्षेत्रबाट बन्द सूचीको सामानुपातिक प्रतिनिधित्वद्वारा गरिनेछ । प्रत्येक मतदाताले दुईवटा विधिहरूको लागि छुट्टाछुट्टै मतपत्र पाउनेछन् । सामानुपातिक तर्फ कुनै पनि एक पार्टी वा निर्वाचन गठबन्धनले एउटा सिट छुट्याउन समग्र वैध मतदानको ३% मत पाउनु पर्ने व्यस्था गरिएको छ ।
दक्षिण एसियाली खेलकुद १९९५
एसियाली खेलकुद १९९५ (VII दक्षिण एसियाली खेलकुद) भारतको मडरासमा  सञ्चालन भएको थियो ।यो दक्षिण एसियाली खेलकुद को ७ औँ संस्करण हो।
स्रोत
श्रेणी :दक्षिण एसियाली खेलकुद
अल्जेरिया यु-२३ राष्ट्रिय फुटबल टोली
अल्जेरिया यु-२३ राष्ट्रिय फुटबल टोली अन्तर्राष्ट्रिय फुटबल प्रतियोगिताहरूमा अल्जेरियाको प्रतिनिधित्व गर्ने २३ वर्ष मुनिका खेलाडीहरूको पुरुष फुटबल टोली हो । यो अल्जेरिया फुटबलको लागि शासकीय निकाय अल्जेरिया फुटबल सङ्घको नियन्त्रणमा रहेकोे छ । यो फिफाद्वारा मान्यता प्रप्त र सिएएफको सदस्य राष्ट्र हो ।
मेलानेसिया
इतिहास
मेलानेसियाका मानिसहरूको एक विशिष्ट वंश छ। दक्षिणी फैलावट सिद्धान्त अनुसार, अफ्रिकाबाट होमिनिड जनसङ्ख्या लगभग ५०,००० देखि १०००,००० वर्ष पहिले एसियाको दक्षिणी छेउमा फैलिएको थियो। अस्ट्रोनेसियाली आप्रवासीहरूको अर्को लहर, अन्ततः ताइवानबाट सुरु भएको, धेरै पछि मेलानेसिया आइपुग्यो, सम्भवतः ४००० र ३००० ईसापूर्वको बीचमा। तिनीहरू प्रायः न्यू गिनीको उत्तरी तटमा र यसको उत्तर र पूर्वका टापुहरूमा बसोबास गरे।
राजनीतिक भूगोल
निम्न देशहरूलाई मेलानेसियाको भाग मानिन्छ:
वैकल्पिक उर्जा
परम्परागत एवं पर्चलित उर्जाको विकल्पमा आउने गोबर ग्यास, सौर्य उर्जा जस्तै काठ, दाउरा , गुइठा पात आदिलाई बिस्थापित गरी त्यसको ठाउँमा अरुकुनै मानवनिर्मित विकाशका उर्जा भनिन्छ । परम्परागत उर्जा भन्दा मानव निर्मित विकाशका वैकल्पिक उर्जाले वातावरण स्वच्छ सफा र हरियालि रहन मदत गर्दछ । त्यसैले यसको प्रयोगले वातावरण सन्तुलन राख्न मदत पुर्‍याउछ ।
प्रिया सुनुवार
प्रिया सुनुवार सन् २०१५ मा सम्पन्न मिस सुनुवार नेपाल प्रतियोगितामा विजेता घोषित भएकी छिन । यो कार्यक्रम नेपाल प्रज्ञा प्रतिष्ठान कमलादी, काठमाडौँमा भएको थियो । यो प्रतियोगिता ड्रिम फ्याक्ट्री इन्टरटेन्मेन्ट ग्रुपद्वारा आयोजना गरिएको थियो ।
कुष्टिया जिल्ला
कुष्टिया जिल्ला (কুষ্টিয়া জেলা) बङ्गलादेशको खल्ना विभागमा रहेको एक जिल्ला हो । भारतको विभाजन पछि कुष्टिया एक छुट्टै जिल्लाको रूपमा अस्तित्व आएको थियो । त्यहाँ भन्दा पहिला कुष्टिया ब्रिटिश भारतको बङ्गाल प्रान्तको अधीनमा रहेको नैडिया जिल्लाको एक भाग थियो । कुष्टिया धेरै विश्व प्रसिद्ध व्यक्तिहरूको प्राचीन भूमि रहेको छ जस्तै रविन्दनाथ टेगोर, लालन फकीर, एस.आई टुटल आदि ।
भूगोल
कुष्टिया जिल्ला २३°४२' देखि २४°१२' उत्तर अक्षांश र ८८°४२' देखि ८९°२२' देशास्तरणमा अवस्थित छ । यो जिल्ला कुल क्षेत्रफल १६२१.१५ वर्ग किलोमिटर रहेको छ । यस जिल्लालाई राजशाहि, नटोर र पाब्ना जिल्लाले उत्तरबाट घेरेको छ भने झिनाइदह र चौगङ्गा जिल्लाले दक्षिणबाट घेरेको छ त्यस्तै गरी राजवरी जिल्ला पुर्वमा र भारतको पश्चिम बङ्गाल र मेहरपुर जिल्लाले पश्चिमबाट घेरेको छ । यस जिल्ला पद्मा, कुमार, गराइ जस्ता देशकै प्रमुख नदिहरू पनि रहेका छन् । यस जिल्लाको औसत उच्च तापमान ३७.८ डिग्री मापन गरिएको छ भने न्युनतम तापक्रम ९.२ डिग्री मापन गरिएको छ । यस जिल्ला वार्षिक वर्षाको औसत १,४६७ मिलिमिटर हुने गरेको छ ।
जनसङ्ख्या
सन् २०११ को राष्ट्रिय जनगणना अनुसार यस जिल्लाको कुल जनसङ्ख्या १९,४६८,३८ जसमध्ये पुरुषको जनसङ्ख्या ५०.८६% छ भने महिलाको जनसङ्ख्या ४९.१४% रहेको छ । धर्मका आधारमा यस जिल्ला कुल जनसङ्ख्या मध्ये ९५.७२% मुस्लिम हुन् भने ४.२२% हिन्दु धर्मका छन् धने बाँँकी रहेको जनसङ्ख्या विभिन्न धर्मका हुन् । यस जिल्लामा कुल ३५८७ मस्जिद छ भने १८५ मन्दिर र ३२ चर्चहरू रहेका छन् ।
प्रशासनिक विभाजनहरू
कुष्टिया जिल्ला सन् १९४७ मा भारतको विभाजन पछि वनाइएको थियो जसको सुरुवाती क्रममा कुष्टिया, चौगंगा र मेयरपुर उप-विभागहरू सामेल थिय । यी सबै उप-विभागहरू पछि प्रत्येक जिल्लाको रूपमा परिवर्तन भएका थिए । यस जिल्लामा रहेका उप-जिल्लाहरू यस प्रकार छन्:
अर्थतन्त्र
यस क्षेत्रमा उब्जनी गर्न योग्य भूमिहरू रहेका छन् । यस जिल्लामा प्रचुर मात्रामा जुल खेती हुने भएकाले यस जिल्ला नाम कुष्टिया हुन् पुगेको हो जसको अर्थ बङ्गाली भाषामा जुट हुने गर्छ ।  यस क्षेत्रमा धेरै धान मिलहरु पनि रहेका छन् । कुष्टियामा अन्य थुप्रै औद्योगिक कारखानाहरू स्थापित भएका छन् जसमध्ये  यहाँ सबैभन्दा धेरै खैनी र सुर्तीजन्य कारखानाहरू छन् । तिनीहरूमध्ये नासिर तम्बाकु लिमिटेड र ब्रिटिश-अमेरिकी तमाबाकु उल्लेखनीय छन् । यस जिल्लाको कुमारखेल अपजिलामा उच्च गुणस्तरको वस्त्र प्रसोधन र सालाइने गरिएको छ । यहाँ उत्पादन गरिएका खाद्य तथा अखाद्य बस्तुहरू देशको सीमाभन्दा बाहिर निर्यात पनि गरिएको छ ।
यस जिल्लाको मुख्य आय श्रोतको बाटो भनेको कृषि र खेती जसमा जिल्लाकै ५१.७१% मानिसहरू संलग्न छन् । यस जिल्लाका मानिसहरू अन्य जस्तै ५.४८% मजदुरी, व्यापारमा ३.९९%, वाणिाज्यमा १७.६१%, सञ्चार र यातायातमा ४.०३%, सरकारी कार्यलयहरूमा ७.३२%, धर्म सेवामा ०.१५% र अन्यमा ७.६७% रहेका छन् ।
अल्लारे (चलचित्र)
अल्लारे राजेश हमाल द्वारा अभिनित नेपाली कथानक चलचित्र हो।
स्वामी श्रीहरिदासजी
स्वामी श्रीहरिदासजी जगद्‍गुरु श्री कृपालु जी महाराजका एकमात्र नेपाली प्रचारक हुन्। उनी भौतिकवाद र आध्यात्मवाद बीचको बिबादास्पद कुराहरूलाई सजिलो ढङ्गले प्रस्तुत गर्छन्। उनले नेपालमा श्रीराधामाधव समितीको स्थापना गरी संस्थापक अध्यक्षको रूपमा सेवा गरे। उनका प्रवचनहरू नेपाल र नेपालबाहिर विभिन्न रेडियो तथा टेलिभिजनहरूमा प्रसारण हुँदै आइरहेका छन्।
कृतिहरू
हरिदासजीका प्रवचनहरूको सङ्ग्रह हालसालै जन्म मृत्यु रहस्य नामक पुस्तकको रूपमा प्रकाशित भएको छ।
अल्जेरिया यु-२० राष्ट्रिय फुटबल टोली
अल्जेरिया यु-२० राष्ट्रिय फुटबल टोली (अरबी:منتخب الجزائر الوطني تحت 20 سنة) अन्तर्राष्ट्रिय फुटबल प्रतियोगिताहरूमा अल्जेरियाको प्रतिनिधित्व गर्ने २० वर्ष मुनिका खेलाडीहरूको पुरुष फुटबल टोली हो। यो अल्जेरिया फुटबलको लागि शासकीय निकाय अल्जेरिया फुटबल सङ्घको नियन्त्रणमा रहेकोे छ। यो फिफाद्वारा मान्यता प्रप्त र युइएफएको सदस्य राष्ट्र हो।
वाल्टर स्कट
सर वाल्टर स्कट (१५अगस्ट १७७१ – २१ सेप्टेम्बर १८३२) स्कटल्याण्डका एतिहासिक उपन्यासकार, नाटककार र कवि थिए । लेखन नै मुख्य पेसा भएको पहिलो अङ्ग्रेजी लेखक उनी नै थिए; उनकै जीवनकालमा उनका रचनाहरु युरोप, अस्ट्रेलिया, उत्तर अमेरिका तिर पढिन्थ्यो । अहिले पनि उनका उपन्यास र कविताहरु उत्तिकै पढिन्छन् । रोव रोए, द लेडि अफ द लेक, वेबर्ली,ल, द ब्राइड अफ द लेबरमुर उनका रचनाहरु मध्येका चर्चित शिर्षकहरु हुन् ।
हाउसफुल (२०१० चलचित्र)
हाउसफुल सन् २०१० मा प्रदर्शन गरिएको एक बलिउड चलचित्र हो जसको निर्देशन साजिद खानले गरेका हुन । चलाचित्रको मुख्य भूमिकामा अक्षय कुमार, रितेश देशमुख, अर्जुन रामपाल, लारा दत्ता, दीपिका पादुकोण र जिया खान छन् । चलचित्रको अन्य चरित्रहरू बोमन इरानी र रणधीर कपूर ले गरेका छन् । चलचित्रको एक गीतमा ज्याकलिन फर्नान्डिज र मलाइका अरोडा खान विशेष भूमिकामा छिन । चलचित्रको छायाङ्कन लन्डनमा गरिएको छ ।
नुवाकोटको युद्ध
सन् १७४४ मा नुवाकोटमा नुवाकोटको युद्ध लडिएको थियो। नुवाकोट कान्तिपुर राज्यद्वारा नियन्त्रित थियो र तिब्बतसम्मको व्यापारिक मार्ग भएकाले यो महत्त्वपूर्ण स्थान थियो। यसअघि नरभूपाल शाह र उनका छोरा पृथ्वीनारायण शाहले गोरखा राज्यमा दुई पटक आक्रमण गरेका थिए। युद्धको तयारीका लागि पृथ्वीनारायण शाहले युद्ध सामग्री, गोलाबारुद, हतियार प्राप्त गर्न, सैनिकहरूलाई तालिम दिन र तीर्थयात्रीहरू लिन बनारसको भ्रमण गरे।
उनले आफ्नो सेनाका कर्मचारीहरूलाई सुधार गरे र लोहार, मोची, सफाईकर्मी, दमाई लगायत जुनसुकै जातका मानिसहरूलाई समावेश गरे र जो कोही पनि शारीरिक र शारीरिक रूपमा फिट भएको टोलीमा सामेल हुन सक्षम थिए। अघिल्लो दिन शाहले काजी कालु पाण्डेलाई हडतालको लागि तयार रहन आदेश दिए, गोर्खाहरू आफ्ना हतियार लिएर जम्मा भए र राजाले सेनालाई तीन समूहमा विभाजन गरे। १ अक्टोबर १७४४ मा गोर्खाहरूले युद्ध जितेका थिए।
बेनजीर भुट्टो अन्तर्राष्ट्रिय विमानस्थल
बेनजिर भुट्टो अन्तर्राष्ट्रिय विमानस्थल (بینظیر بھٹو ایئر بیس‎,) एक अप्रचलित विमानस्थल हो जसले पहिला इस्लामाबाद रावलपिण्डी महानगरीय क्षेत्रको सेवा प्रदान गर्थ्यो। ३ मे २०१८ सम्म पाकिस्तानको हवाई यातायातका आधारमा यो विमानस्थल सबैभन्दा दोस्रो ठूलो विमानस्थल थियो जब यसको नाम इस्लामाबाद अन्तर्राष्ट्रिय विमानस्थलमा फेरबदल गरिएको थियो। यस अघि इस्लामाबाद अन्तर्राष्ट्रिय विमानस्थलका रूपमा परिचित यो विमानस्थलको नाम पाकिस्तानकी प्रधानमन्त्री बेनजीर भुट्टोको नामबाट सन् २००८ जुनमा पुन: नामाकरण गरिएको थियो। सन् २०१५-१६ मा यस विमानस्थलबाट ओहोरदोहोर गर्नेको सङ्ख्या ४७६७८६० पुगेको थियो।
इतिहास र तथ्याङ्क
विमानस्थल मूल रूपमा इस्लामाबाद बाहिर चकलाला, रावलपिण्डीमा अवस्थित छ जुन इस्लामाबादक‍ छिमेकी सहर हो। यो पाकिस्तानको राजधानी इस्लामाबादको मुख्य विमानस्थल भएको कारणले विदेशी अधिकारीहरू र नागरिकहरूले प्राय: यसै विमानस्थलको प्रयोग गर्छन्। यातायात र सञ्चारको साथ विमानस्थललाई पाकिस्तान विमानसेनाले यसलाई उनीहरूको आधारको रूपमा प्रयोग गर्दछ। आर्थिक वर्ष २००८-२००९ मा ३१३६६६४ यात्रीहरूले यस विमानस्थल प्रयोग गरेका थिए जहाँ ३४,०२५ हवाई यात्राहरू दर्ता गरिएको थियो। विमानस्थल पाकिस्तान अन्तर्राष्ट्रिय एयरलाइन्स हबको रूपमा प्रयोग गरिन्छ।
पाकिस्तान सरकारले यस विमानस्थलमा ३,९९,००,००,०० रुपैयाँ खर्च गरी यस विमानस्थलको धावन मार्ग नवीकरण गरेको थियो जुन सन् २०१५ मार्चमा सम्पन्न भएको थियो।
नयाँ विमानस्थल
दुई सहरहरूको पश्चिममा करिब २० किलोमिटर (१२ माइल) पछाडि अटक जिल्ला फतेह जङमा नयाँ विमानस्थल निर्माण गरिएको थियो। यो बढ्दो हवाई यातायात र यात्रु भारको सहन गर्नका लाग विद्यमान बेनजीर भुट्टो अन्तर्राष्ट्रिय एयरपोर्टलाई बदल्नको लागि निर्माण गरिएको हो। यो विमानस्थल ३,२८९ एकड क्षेत्रफलमा फैलिएको छ। विमानस्थल इस्लामाबादमा कश्मीर राजमार्ग र रावलपिण्डी हुँदै जीटी सडकखण्डसँग जडान भएको छ। रावलपिण्डी - इस्लामाबाद मेट्रोबसले पनि विमानस्थललाई महानगर क्षेत्रसँग जोड्ने विस्तार गरिएको छ। यस विमानस्थलले पहिलो उडान ३ मे २०१८ का दिन गरेको थियो।
सुविधाहरू
बेनजीर भुट्टो अन्तर्राष्ट्रिय विमानस्थल एक नागरिक र सैन्य विमानस्थल हो जसले विभिन्न देशमा उच्च पदमा रहेकम अधिकारी साथै धेरै एयरलाइन्सको लागि सार्वजनिक तालिकाबद्ध रूपमा सञ्चालन गर्दछ। यस विमानस्थलमा विदेशी कूटनीतिज्ञहरू, उच्चस्तरीय सरकारी अधिकारीहरू र सैन्य अधिकारीहरूलाई स्वागत गरिन्छ। विमानस्थलले एक पटकमा एघार फराकिला तथा ठूला विमानहरू मात्र सञ्चालन गर्न सक्षम छ जसमा अन्य विमानहरूका लागि ५ विमान विसौनीहरू रहेका छन्। यस विमानस्थल एयरबस ए३८० र बोइङ ७४७-८ जस्ता ठूला विमानरू समायोजन गर्न सक्दैन।
गुणराज अवस्थी
गुणराज अवस्थी एक चर्चित उदाहरणीय चिकित्सक हुन् । उनको जन्म २०१९ कार्तिक २१ गते महाकाली अञ्चल,दार्चुला जिल्लाको शंकरपुर गाविस, वडा नं.-४ पस्तीमा भएको थियो । उनको बुवाको नाम विष्णु भक्त अवस्थी र आमाको नाम गोमा अवस्थी हो । २०४७ कार्तिक ५ गते स्वास्थ्य क्षेत्रमा प्रवेश गरेका चिकित्सक गुणराज अवस्थी हालसम्म थुप्रै उदाहरणीय काम गरी सबैका प्यारा बन्दै पुरस्कार प्राप्त गर्नुका साथै सम्मानित पनि भएका थिए ।
जिवनी
डा.गुणराज अवस्थीको जन्म दार्चुला जिल्लाको एक सामान्य परिवारमा भएको थियो । उनले प्राथमिक तहको शिक्षा गाउँकै स्कुलबाट गरेका थिए ।
योगदान
बैतडी जिल्ला जनस्वास्थ्य कार्यालय बैतडी जिल्लाका प्रमुख डा. गुणराज अवस्थी देशभरका जिल्ला जनस्वास्थ्य कार्यालय प्रमुखमध्ये उत्कृष्ट घोषित भएका थिए । स्वास्थ्य मन्त्रालयको अनुगमन तथा मूल्यांकन महाशाखाले डा. गुणराज अवस्थीलाई उत्कृष्ट घोषित गरेको थियो । महाशाखाले प्रत्येक वर्ष कार्यालय प्रमुखहरूले सम्पादन गरेका कामका आधारमा उत्कृष्ट प्रमुखको घोषणा गर्दै आएको छ । उत्कृष्ट छनौट हुन सफल डा. अवस्थीलाई स्वास्थ्य मन्त्रालयको क्षेत्रीय समीक्षा गोष्ठीमा प्रमाणपत्र प्रदान गरेको थियो। डा. गुणराज अवस्थी २०६८ भदौ १० गतेबाट जिल्ला स्वास्थ्य कार्यालय बैतडीको प्रमुखको रूपमा कार्यरत रहदै आएका छन् । डा. अवस्थीले जिल्ला स्वास्थ्य कार्यालयको प्रमुख भएपछि स्वास्थ्य सूचकांकमा ७२ औँ नम्बरमा रहेको बैतडीलाई आर्थिक वर्ष ०६८÷६९ को मूल्यांकनमा १० औँ नम्बरमा पार्न सफल भएका थिए ।डा. अवस्थीले २०७० फागुनमा स्वास्थ्य मन्त्रालयले प्रदान गर्ने उत्कृष्ट सेवा पुरस्कारसमेत प्राप्त गरिसकेका छन् । उनले एक लाख रुपियाँको पुरस्कार प्राप्त गरेका थिए ।